In Dis naweek kom ons fokken duik! deur griffin March 29, 2019 Rek jou bek
Dis Vrydag. Dis tyd om te werk. En met “werk” bedoel ek “fok rond op die interweb, luister musiek en praat kak met almal by jou graft.”
griffinDis naweek, kom ons fokken duik! 03.29.2019 JY LEES NOU Hou Potch dalk wel ’n kunstefees in Oktober?
Goeie nuus vir getroue Aardklop-feesgangers: Die kans is goed dat ’n kunstefees in Oktober vanjaar in Potchefstroom gehou sal word.
[caption id="attachment_120870" align="alignnone" width="600"] Kry Potch 'n nuwe fees? Foto: Google maps, chrjp[/caption]
’n Groep Aardklop-belanghebbendes het Dinsdag vergader oor die haalbaarheid om die jaarlikse fees vanjaar te laat voortgaan. Japie Gouws, besturende direkteur van die ATKV-groep en woordvoerder van die groep belanghebbendes, sê die belangrikste aspek is om voldoende borge te kry. As dit gebeur, sal die fees tussen 4 en 9 Oktober aangebied word. Hoewel hulle sal probeer om die naam te behou, is dit nog nie ’n uitgemaakte saak nie.
Die groep bestaan uit verteenwoordigers van die Potchefstroom Sakekamer, die Potchefstroom-stadsraad, gemeenskapsleiers op die dorp, die Noordwes-Universiteit, stigters- en ander borge en medewerkers van die Aardklop-kunstefees.
Die groep het ontstaan ná die onlangse aankondiging deur die Aardklop-direksie dat die Aardklop Nasionale Kunstefees met onmiddellike effek gestaak word en dus nie vanjaar aangebied word nie.
Lees ook: Vrae oor die einde van Aardklop
Japie sê hulle was bekommerd dat alle aspekte van die besluit om dit nie aan te bied nie, nie in ag geneem is nie, veral die invloed daarvan op Potchefstroom se ekonomie.
“Dit sal ’n groot leemte laat in die platform vir drama, klassieke musiek en ander kunsvorms in die noorde van Suid-Afrika, ’n platform wat oor ’n tydperk van 18 jaar deur Aardklop ingestel is,” sê hy.
Indien die fees aangebied word, is dit waarskynlik ’n gegewe dat dit sal terugskuif na die feesterrein by Die Bult, waar Aardklop in die beginjare aangebied is.
Japie sê hulle is optimisties dat voldoende borge die fees vanjaar nog moontlik sal maak. Die groep sal probeer om beloftes oor die volgende weke met borge te bevestig.
Lees ook: ‘Daai oomblik as jy sien Ashton Kutcher deel jou neef se video op Facebook’
“Ons is beïndruk met die geesdrif van baie instansies, sakeondernemings en gemeenskapsleiers op Potchefstroom. Die dorp se jaarlikse ekonomiese inspuiting danksy die fees beloop tussen en R60 miljoen en R80 miljoen.”
Hy sê hulle sal so gou moontlik duidelikheid oor moontlike borge verkry en ’n finale besluit neem oor of die fees vanjaar aangebied sal word.
Eksklusief: Angelique Gerber vertel hoe sy vriendinne gevra het om haar bruidsmeisies te wees
Meghan Trainor: Ek verstaan nie die hele ‘groot lippe’-neiging nie
Kyk net Mamma se liefling! Bekendes deel kostelike kiekies van hul oulike spruite